Annonce

Af Erik Andresen



vejle - En 27-årig mand fra Vejle er ved retten i Kolding blevet idømt ti dages betinget fængsel for at afgive falsk anmeldelse til politiet.



Manden meldte, at han den 27. september sidste år skulle være blevet overfaldet af tre udlændinge, som snittede ham i ansigtet og på kroppen adskillige gange.



Det viste sig senere, at han selv havde tilføjet sig de omtalte skader.



De ti dages betinget fængsel er helt efter bogen. Det spillede dog også en rolle, at den 27-årige ikke tidligere er straffet.